CELEX: 62019TB0627(01)
Language: sk
Date: 2020-07-14 00:00:00
Title: Vec T-627/19: Uznesenie Všeobecného súdu zo 14. júla 2020 – Shindler a i./Komisia („Žaloba na nečinnosť a o neplatnosť – Priestor slobody, bezpečnosti a spravodlivosti – Vystúpenie Spojeného kráľovstva z Únie – Žiadosti o prijatie rozhodnutia o zachovaní európskeho občianstva určitých štátnych príslušníkov Spojeného kráľovstva a rozhodnutia o rôznych opatreniach týkajúcich sa práv štátnych príslušníkov Spojeného kráľovstva – Vyjadrenie Komisie – Neexistencia výzvy konať – Odmietnutie prijať rozhodnutie o zachovaní európskeho občianstva určitých štátnych príslušníkov Spojeného kráľovstva – Neexistencia záujmu na konaní – Zjavne neprípustná žaloba“)

19.10.2020   
            
            
               SK
            
            
               Úradný vestník Európskej únie
            
            
               C 348/15
            
         
      Uznesenie Všeobecného súdu zo 14. júla 2020 – Shindler a i./Komisia
      (Vec T-627/19) (1)
      
      („Žaloba na nečinnosť a o neplatnosť - Priestor slobody, bezpečnosti a spravodlivosti - Vystúpenie Spojeného kráľovstva z Únie - Žiadosti o prijatie rozhodnutia o zachovaní európskeho občianstva určitých štátnych príslušníkov Spojeného kráľovstva a rozhodnutia o rôznych opatreniach týkajúcich sa práv štátnych príslušníkov Spojeného kráľovstva - Vyjadrenie Komisie - Neexistencia výzvy konať - Odmietnutie prijať rozhodnutie o zachovaní európskeho občianstva určitých štátnych príslušníkov Spojeného kráľovstva - Neexistencia záujmu na konaní - Zjavne neprípustná žaloba“)
      (2020/C 348/22)
      Jazyk konania: francúzština
      
         Účastníci konania
      
      
         Žalobcovia: Harry Shindler (Porto d’Ascoli, Taliansko) a 5 ďalších žalobcov, ktorých mená sú uvedené v prílohe uznesenia (v zastúpení: J. Fouchet, advokát)
      
         Žalovaná: Európska komisia (v zastúpení: F. Erlbacher, C. Giolito a E. Montaguti, splnomocnení zástupcovia)
      
         Vedľajší účastník, ktorý v konaní podporuje žalovanú: Rada Európskej únie (v zastúpení: M. Bauer a R. Meyer, splnomocnení zástupcovia)
      
         Predmet veci
      
      Po prvé návrh na určenie, že Komisia protiprávne neprijala jednak rozhodnutie, ktorým sa od vystúpenia Spojeného kráľovstva z Únie zachová európske občianstvo určitých štátnych príslušníkov Spojeného kráľovstva, ktorí v tomto okamihu nebudú štátnymi príslušníkmi niektorého členského štátu Únie, bez ohľadu na to, či sa uzavrie dohoda, ktorá stanoví spôsob tohto vystúpenia, a jednak rozhodnutia o rôznych opatreniach týkajúcich sa práv týchto štátnych príslušníkov v prípade takého vystúpenia bez uzavretia takej dohody, založený na článku 265 ZFEÚ, a po druhé návrh na zrušenie listu Komisie z 11. septembra 2019 o neprijatí rozhodnutia o zachovaní európskeho občianstva uvedených štátnych príslušníkov, založený na článku 263 ZFEÚ
      
         Výrok
      
      
                  1.
               
               
                  Žaloba sa zamieta.
               
            
                  2.
               
               
                  Harry Shindler a ďalší žalobcovia, ktorých mená sú uvedené v prílohe, sú povinní nahradiť trovy konania vrátane trov súvisiacich s konaním o nariadení predbežného opatrenia.
               
            
                  3.
               
               
                  Rada Európskej únie znáša vlastné trovy konania.
               
            
         (1)  Ú. v. EÚ C 383, 11.11.2019.